9 de agosto

El 9 de agosto el ze el 221° dì dal scumìsio de l'ano drio del całendàrio gregorian e el 222° inte i ani bizesti. Par rivar al cao de l'ano ghe vołe oncora 144 dì.

Avegniminti
48 v.C. – Guera siviłe Romana: Zùlio Cézare el iroga na desfada definitiva a Ponpeo, che el scanparà dopo in Ezito.
378 – Bataja de Adrianòpułi: 40.000 òmani, guidai da l'inperatore Vałente, i vien desfai dai Vizigoti inte l'odierna Turchia (in chel tenpo Tràcia). L'inperador el morirà co trè cuarti dei so conbatenti
1173 – A Piza i taca i lavori de costrusion de ła Tore de Piza.
1339 – Joani I de Boèmia el consede el stema de l'àcuiła in fiama raprezentada sul scudo de San Venceslao (patrono de Boèmia) a Nicolò da Bruna, prìnsipe véscovo de Trento, par reunire el picenin ezèrsito del Prinsipà de Trento soto de un ùgnoło enblema
1382 – Trieste ła dimanda ła protesion del duca d'Austria, el ze el scumìsio de un vìncuło plurisecołare
 1564 – El vien emetesto da Carlo IX de Valois l'Edito de Roussillon, stabiłindo che l'ano in Fransa el taca l'1º de zenaro
 1842 – Firma del Tratà Webster-Ashburton, che el delìnea el confin intrà Stati Unii e Cànada verso est de łe Montagne Rocioze
1848 – El vien firmà l'Amistìsio de Salasco, a Vigevano, che el dełìbara ła fin a ła prima faze de ła Prima guera d'indipendensa italiana
1862 – Guera de secesion americana: bataja de Cedar Mountain – A Cedar Mountain (Virginia) el zenerałe confedarà Thomas Jonathan Jackson el se ciapa na rizegada vitòria su łe forse unioniste guidae dal zenerałe John Pope
1866 – Tersa guera d'indipendensa italiana: el zenerałe Giuseppe Garibaldi el manda el tełegrama de l'Obbedisco (Ubidiso)
1884 – San José in Costa Rica ła se converte èsar la prima sità de l'Amèrica Latina a gaver ilumenasion ełètrega.
1892 – Thomas Edison el se ciapa el breveto par el tełègrafo bidiresionałe
1902 – Edoardo VII el vien incoronà re del Regno Unio
1916 – Tolta de Gorìsia da parte del Rejo Ezèrsito italian
1918 – 11 Ansaldo S.V.A. de l'87ª scuareja aeroplani Serenìsima de Gabriele D'Annunzio, i lansa manifesti sora de ła capitałe de l'Inpero austro-ungàrego, inpreza che ła pasarà a ła istòria cofà voło su Viena
1930 – Betty Boop ła debuta inte el carton animà Dizzy Dishes
1931 – In Zermània el plebiscito sul desolvimento de ła Dieta prusiana, a ła cual intrà chei altri i adeziona anca i nazisti e i comunisti, el fałise par colpa de ła mancansa de consevimento del quorum
1942 – 
Mohandas Gandhi el vien inprezonà a Bombay da łe forse britàneghe
Edith Stein ła vien copada a Auschwitz
1945 – Seconda guera mondiałe: bonbardamento atòmego de Nagasaki: na bonba atòmega, ciamada in còdaze Fat Man, ła vien sgansada dal Boeing B-29 Superfortress statunitense BOCKSCAR sora de ła sità de Nagasaki, in Japon, a łe 11:02 de ła matina (ora locałe). El s-ciopo el se ga vesto a un'altitùdene de 469 metri co na potensa para a 22.000 tonełae de TNT copando de colpo 40.000 persone (25.000-60.000 łe vegnarà ferie). Se stima che i fuse morti altri 40.000 siviłi par via de łe małatie cauzae dal fallout nucleare e de łe radiasion
1965 Singapore el proclama ła so indipendensa da ła Federasion Małeze
1967 – Guera del Vietnam: scumìsio de l'Oparasion Cochise – i marine statunitensi i taca na nova oparasion inte ła Vałe de Que Son
1973 – Ła vien lansada ła cuatordèzema sonda verso Marte, inte el contesto de ła mision rusa Mars 7 – ła sonda ła rivarà al pianeta inte el 9 de marso del 1974 e ła inviarà a ła Tera racuanti dati
1974 – Richard Nixon, 37º presidente dei Stati Unii, el se dimete da l'incargo. Ła ze ła prima volta che un presidente el prezenta łe dimision, evitando de vegner destituio mediante de Impeachment, par el roło gavesto inte el Scàndało Watergate. El so vice, Gerald Ford, inpresta zuramento e el divien el 38º presidente
1986 – I Queen i fa a Knebworth el so ùltemo concerto col frontman Freddie Mercury
1993 – Re Alberto II del Belzo el inpresta zuramento nove dì dopo de ła morte de so fradeło, Balduin
1999 – El presidente ruso Boris Nikolaevič El'cin licensia el so primo ministro, Sergej Vadimovič Stepašin, e par ła cuarta volta licénsia l'intiero gabineto
2001 – El presidente statunitense George W. Bush el anunsa el so sostegno al sorvensionamento federałe de ła reserca sientìfega su łe sèłułe staminałi
2006 – Dopo de l'aprovasion co un referendum, el entra definitivamente in vigore el Statuto de ła Catełogna
2008 – I càcia rusi i bonbarda łe sità de Tbilisi, Gori e Poti, dazendo resposta a l'ofensiva de ła Zeorza contro l'Osèsia del Sud
2020 – I Stati Unii i sorpasa i 5.000.000 contajai da COVID-19.

Nasesti
 1963: Whitney Houston, cantante statunitense (m. 2012)

Morti
Feste e recorense
 Internasionałi
 Dì Internasionałe de ła Sołidarietà co ła lota de ła Dona in Sudàfrica e Namibia
 Dì Internasionałe dei Pòpułi Indìzeni

Nasionałi
: Dì del Maestro de Educasion Speciałe
: Dì de ła Indipendensa.
: Dì nasionałe de ła dona
Rełijoze
Santi catòłeghi
Festa del patrono de łe sità
Làeghe

In altri projeti

 09